**Mrs. Lot’s Mistake** - A minor character in a major story

**בראשית פרק יט, יז-כז**

וַיְהִי֩ כְהוֹצִיאָ֨ם אֹתָ֜ם הַח֗וּצָה וַיֹּ֙אמֶר֙ הִמָּלֵ֣ט עַל־נַפְשֶׁ֔ךָ אַל־תַּבִּ֣יט אַחֲרֶ֔יךָ וְאַֽל־תַּעֲמֹ֖ד בְּכָל־ הַכִּכָּ֑ר הָהָ֥רָה הִמָּלֵ֖ט פֶּן־תִּסָּפֶֽה: וַיֹּ֥אמֶר ל֖וֹט אֲלֵהֶ֑ם אַל־נָ֖א אֲדֹנָֽי: הִנֵּה־נָ֠א מָצָ֨א עַבְדְּךָ֣ חֵן֘ בְּעֵינֶיךָ֒ וַתַּגְדֵּ֣ל חַסְדְּךָ֗ אֲשֶׁ֤ר עָשִׂ֙יתָ֙ עִמָּדִ֔י לְהַחֲ֖יוֹת אֶת־נַפְשִׁ֑י וְאָנֹכִ֗י לֹ֤א אוּכַל֙ לְהִמָּלֵ֣ט הָהָ֔רָה פֶּן־תִּדְבָּקַ֥נִי הָרָעָ֖ה וָמַֽתִּי: הִנֵּה־נָ֠א הָעִ֨יר הַזֹּ֧את קְרֹבָ֛ה לָנ֥וּס שָׁ֖מָּה וְהִ֣וא מִצְעָ֑ר אִמָּלְטָ֨ה נָּ֜א שָׁ֗מָּה הֲלֹ֥א מִצְעָ֛ר הִ֖וא וּתְחִ֥י נַפְשִֽׁי: וַיֹּ֣אמֶר אֵלָ֔יו הִנֵּה֙ נָשָׂ֣אתִי פָנֶ֔יךָ גַּ֖ם לַדָּבָ֣ר הַזֶּ֑ה לְבִלְתִּ֛י הָפְכִּ֥י אֶת־הָעִ֖יר אֲשֶׁ֥ר דִּבַּֽרְתָּ: מַהֵר֙ הִמָּלֵ֣ט שָׁ֔מָּה כִּ֣י לֹ֤א אוּכַל֙ לַעֲשׂ֣וֹת דָּבָ֔ר עַד־בֹּאֲךָ֖ שָׁ֑מָּה עַל־כֵּ֛ן קָרָ֥א שֵׁם־הָעִ֖יר צֽוֹעַר: הַשֶּׁ֖מֶשׁ יָצָ֣א עַל־הָאָ֑רֶץ וְל֖וֹט בָּ֥א צֹֽעֲרָה: וַֽיקֹוָ֗ק הִמְטִ֧יר עַל־סְדֹ֛ם וְעַל־עֲמֹרָ֖ה גָּפְרִ֣ית וָאֵ֛שׁ מֵאֵ֥ת יְקֹוָ֖ק מִן־הַשָּׁמָֽיִם: וַֽיַּהֲפֹךְ֙ אֶת־הֶעָרִ֣ים הָאֵ֔ל וְאֵ֖ת כָּל־הַכִּכָּ֑ר וְאֵת֙ כָּל־יֹשְׁבֵ֣י הֶעָרִ֔ים וְצֶ֖מַח הָאֲדָמָֽה: וַתַּבֵּ֥ט אִשְׁתּ֖וֹ מֵאַחֲרָ֑יו וַתְּהִ֖י נְצִ֥יב מֶֽלַח:

* Why did she look back?
* What happened to her?
* Why was she punished?

**בעל הטורים בראשית פרק יט פסוק כו**

(כו) ותבט אשתו. אשתו בגימטריא היא עירית (עיין פדר"א כה):

**פרקי דרבי אליעזר (היגר) - "חורב" פרק כה**

אמ' להם אל תביטו לאחוריכם שהרי ירדה שכינתו של הב"ה להמטיר על סדום ועל עמורה גפרית ואש, עירית אשתו של לוט נכמרו רחמה על בנותיה הנשואות והביטה לאחריה לראות אם הולכות אחריה אם לא, **וראת אחרי השכינה**, ונעשית נציב מלח, שנ' ותבט אשתו מאחריו ותהי נציב מלח.

**מדרש אגדה (בובר) בראשית פרשת וירא פרק יט סימן כו**

[כו] ותבט אשתו מאחריו. אחר שאמר לה המלאך אל תביט אחריך היתה נפשה הומה על בנותיה הנשארות בסדום:

ותהי נציב מלח. לפי שחטאה במלח, כיצד שבאותה הלילה שבאו המלאכים לביתו של לוט, הלכה היא אצל שכניה **בעלילה** לשאול מלח, אמרו לה שכניה ולמה את צריכה מלח, וכי אין יודעת שהיית חסרה מלח לילך ליקח מלח מבעוד יום, אמרה להם אין אנו צריכין מלח, אלא שבאו לנו אורחים, ולכך ידעו אנשי סדום במלאכים שבאו בביתו של לוט:

**ילקוט שמעוני תורה פרשת וירא רמז פה**

ותבט אשתו מאחריו ותהי נציב מלח [י"ט, כ"ו] רבי יצחק אמר על שחטאה במלח באותו הלילה שבאו המלאכים אל לוט מה היא עושה הולכת אל כל שכנותיה ואומרת להן תנו לי מלח שיש לנו אורחים והיא מתכוונת שיכירו בהם אנשי העיר על כן ותהי נציב מלח

**רש"י בראשית פרשת וירא פרק יט פסוק כו**

ותהי נציב מלח - במלח חטאה ובמלח לקתה. אמר לה תני מעט מלח לאורחים הללו, אמרה לו אף המנהג הרע הזה אתה בא להנהיג במקום הזה:

**אבן עזרא בראשית פרק יט פסוק כו**

(כו) מאחריו מאחרי לוט. נציב. כטעם מצבה, כי נשרפו עצמיה בגפרית, והיתה עם מלח, כי כן כתוב גפרית ומלח וגו' כמהפכת סדום (דברים כט, כב), גם זה הפסוק יורה שנמלטה צוער, גם כן אמר המלאך:

https://youtu.be/RhaepLsP5eg?t=114

**Orpheus and Eurydice**

She was among the recent ghosts, and walked haltingly from her wound. The poet of Rhodope received her, and, at the same time, accepted this condition, that he must not turn his eyes behind him, until he emerged from the vale of Avernus, or the gift would be null and void.

They took the upward path, through the still silence, steep and dark, shadowy with dense fog, drawing near to the threshold of the upper world. Afraid she was no longer there, and eager to see her, the lover turned his eyes. In an instant she dropped back, and he, unhappy man, stretching out his arms to hold her and be held, clutched at nothing but the receding air. Dying a second time, now, there was no complaint to her husband (what, then, could she complain of, except that she had been loved?). She spoke a last ‘farewell’ that, now, scarcely reached his ears, and turned again towards that same place.

**רד"ק בראשית פרק יט פסוק כו**

(כו) ותבט אשתו מאחריו - אשתו שהיתה מאחרי לוט הביטה אחריה כי היתה קטנת אמונה והביטה אם נהפכה העיר ואם לא ואף על פי ששמעה אזהרת המלאך ללוט. ונכתוב זה הפסוק אחר ויהפוך, כי כל יושבי הערים כן היו מקצתם נציב מלח ומקצתם נציב גפרית, ואף על פי שלא נזכר מלח בהמטרה עם הגפרית היה מלח, כי כן אמר הכתוב גפרית ומלח שריפה כל ארצה (דברים ל') ואמר כמהפכת סדום וגו':

נציב מלח - כמו תל מלח ואמר נציב לומר **כי כמו שהיתה ניצבה עומדת כשהביטה אחריה כן שבה מלח בקומתה**:

**ר' דוד צבי הופמן**

(יז) ויהי כהוציאם וגו' – מכיוון שהוצא מן העיר חרף העדר אמונתו, בחמלת ה', הרי שלפחות הצלתו מכאן ואילך צריכה להיות בזכות מעשה אמונה. משום כך נצטווה שלא לעמוד כלל, ואפילו לא להביט אחורה כדי לראות, אם אמנם יבוצע העונש כפי שנתבשר.

(כו) מאחריו – אשת לוט הולכת בעקבות בעלה, אחריו, ומשם "מאחריו" היא מביטה על סדום. לא האמינה אשה זו, להיוכח היא בקשה, אם אמנם בשורת המלאכים תתאמת. או אולי הצטערה על ביתה ועל נכסיה שהשאירה אחריה, ולכן בקשה לראות, אם נשאר דבר לפליטה. מכיוון שעברה את מצוות המלאכים, פגע המשחית גם בה. האש והגפרית המיתוה, והמלח נצמד-חדר בה, כך שדמתה לעמוד מלח זה. היא הוכיחה עצמה להיות בלתי ראויה להצלה.

**בכור שור בראשית פרק יט פסוק כו**

(כו) ותבט אשתו. היתה מבטת מתאחרת שלא היתה ממהרת לילך, עד שנשארה מאחריו והדביקתה הענן הנפשט ונפרש עליה מן הגפרית ומן המלח, כי במקום שנופל גפרית נופל מלח עמו, שנאמר "גפרית ומלח שרפה [כל ארצה] וגו'". ותהי נציב מלח: כלומר מצבה ותל, שכולה נפל עליה מלח, שלא היה נראה שמעולם היתה שם אשה שהיתה מכוסה כולה, ונראה שיש שם תל מלח, לפי פשוטו של הפסוק, אבל העולם אומרים כי גופה נהפך להיות מלח, ועדיין היא נראית בארץ ההיא.

**The Million Year Picnic, by Ray Bradbury**

She kept looking ahead to see what was there, and, not being able to see it clearly enough, she looked backward toward her husband, and through his eyes, reflected then, she saw what was ahead; and since he added part of himself to this reflection, a determined firmness, her face relaxed and she accepted it and she turned back, knowing suddenly what to look for.

**רבינו בחיי**

ותהי נציב מלח – כתב החכם ר' אברהם ן' עזרא: ותהי, הארץ. ועל דרך רז"ל: (ב"ר נא, ז) ותהי, אשתו.

**אברבנאל בראשית פרק יט**

ותבט אשתו מאחריו ותהי נציב מלח נשתבש **הרלב"ג** ופירש שאינו חוזר ותהי נציב מלח לאשתו של לוט כי אם אל סדום שנעשתה נציב מלח. אבל אשתו של לוט מתה מעצמה כי ענין הבנות יורה עליו. והנה הביאו לדעת הזה באמרו שלמה יעשה השם הנס הזה לאשתו של לוט!

והוא באמת דעת כוזב כי הנה לא היה הנס ההוא לטוב כ"א מכה שאם ירד עליה אש וגפרית כפי המנהג הטבעי תמות. ואם לא נאמר כן מה תהא גזרת הכתוב ותבט אשתו מאחריו כי היה לו לומר ומתה ויהיה ענין אחר ותהי נציב מלח.

אלא שאין הענין כמ"ש כי אם שאשתו של לוט הביטה מאחריו ר"ל מאחרי לוט בעלה כי אחרי שהוא יצא מסדום וצוה לו המלאך המלט על נפשך אל תביט אחריך שענינו כמו שפירשתי שלא יחוש לנכסיו ולרכושו, הנה היא לא עשתה כן אבל הביטה מאחריו כלומר שהתעסק' להציל הצאן והבקר ושאר הנכסים הפך מה שצוה לוט ולכן בהיותה משתדלת על זה לא הלכה עם בעלה והדביקה הרעה ותהי נציב מלח כשאר העיר.

**כלי יקר בראשית פרק יט**

(יז) אל תביט אחריך. לפי **שלוט ואשתו היו מצטערים על שלא הצילו גם את כל ממונם** לכך נאמר ותבט אשתו מאחריו ותהי נציב מלח, מאחריה מבעי לה להביט, ואם כדברי חז"ל (בראשית רבה נ ד) שנעשית נציב מלח לפי שחטאה במלח שלא נתנה לעני, קשה למה נענשה דוקא בפעם הזאת? אלא לפי שעכשיו נצטערה על איבוד ממונה והביטה במה שיהיה אחרי מות בעלה זה שאמר מאחריו, כי אמרה שבעלה לא ישאיר אחריו מאומה ולא יהיה לה מקום לגבות כתובתה ממנו, על כן היתה הבטה זו לה למזכרת עוון. כי מדת הדין קטרגה לאמר לא די שלא עשתה מן ממונה צדקה שנמשלה למלח על דרך (כתובות סו ב) מלח ממון חסר, והיתה עיניה צרה גם באורחים, כי מצות אפה משמע הוא ולא היא. ואם כן חטא חטאה אשתו כי בתוך ההפכה הגדולה ההיא נצטערה על ממונה לא כדי לעשות בו צדקה, כי לאו בת הכי היתה על כן נענשה ותהי נציב מלח כי במלח ממון חסר חטאה ובמלח נדונה.

**רמב"ן בראשית פרק יט**

וענין איסור ההבטה אמר רש"י אתה הרשעת עמהם ובזכות אברהם אתה ניצל, אינך רשאי לראות בפורענותן. ועוד בו ענין, כי הראות באויר הדבר ובכל החליים הנדבקים, יזיק מאד וידביקם, וכן המחשבה בהם, ולכן יסגר האיש המצורע וישב בדד (ויקרא יג מו). וכן נשוכי חיות השוטות ככלב השוטה וזולתו, כאשר יראו המים וכל מראה יחזו בהם דמות המזיק וישתטו וימותו, כמו שאמרו במסכת יומא (פד א), והזכירוהו אנשי הטבע. ולכן היתה אשתו של לוט נציב מלח, כי באתה המכה במחשבתה כאשר ראתה גפרית ומלח היורד עליהן מן השמים ודבקה בה:

**העמק דבר בראשית פרק יט פסוק כו**

(כו) ותבט אשתו מאחריו. של לוט כפרש"י, והוא פלא מה תלה העונש במה שהביטה אחרי לוט? אבל יש בזה סוד, דבשעת הזעף ר"ל המזיקים מתגרים ומתחרים ביותר עם אנשים החשובים, וכדאיתא באיכה רבתי [פ"א ל'] דבין י"ז בתמוז לט' באב שהדין שולט אסור למלמד תינוקות לייסר את התינוקות, ולא הזהירו כמו"כ לשוליא דנגרי, אלא למלמדי תינוקות בחירי עם ה', וכעין דאיתא בע"פ [פסחים קי"ב ב'] דתלמיד חכם אסור לצאת יחידי בלילה מפני שהשטן מתקנא ומתגרה בו. מש"ה באותה שעה אחרי שכבר החל הזעף ועדיין היה לוט בדרך, היה השטן מרקד אחריו אלא שלא בא לפניו, והכי אי' באיכה רבתי עוד שם שהמזיק רודף אחורי האיש, ומש"ה כאשר הביטה אשת לוט אחריו פגע בה המזיק, וע' שמות ז' י"ז:

**פנים יפות בראשית פרק יט פסוק כו**

(כו) ותבט אשתו מאחריו ותהי וגו'. פירש"י אחריו של לוט. ולפי פשוטו י"ל שבדרך הילוכו הלך לוט באחרונה, כדרך שאמרו בתענית [כא א] פנו את הכלים וכו' שההצלה היה עיקר בשביל לוט, כדכתיב ויזכור אלהים את אברהם וגו' וישלח את לוט וגו', לכך הלך באחרונה שכל זמן שלא יצא היה בטוח שלא יגיע בהם הרעה, ולכך לא הזהיר המלאך אל תביט אחריך אלא ללוט ולא לאשתו ובנותיו כיון שהוא הלך באחרונה, א"כ כשיחזיר פניו תדבק בו הרעה, משא"כ בראשונים שאף אם יחזירו פניהם, הרי לוט הולך אחריהם ואינם יכולים בקל לראות, אבל אשתו הפכה פניה והביטה אחריו של לוט.

אך יותר נראה דמשה"כ וישלח את לוט בזכות אברהם, דאף דהיה מקום להנצל בשביל עצמו, דהא אחז"ל בב"ק [לח ב] דמה שהזהירה התורה אל תצר את מואב וכן בבני עמון משום ב' פרידות טובות רות המואביה ונעמה העמונית שעתיד לצאת מהם, א"כ כ"ש שינצל לוט בזכות השתי פרידות טובות הנ"ל שעתיד לצאת ממנו? אלא הענין הוא כמ"ש רש"י בפ' קרח וקרח שפקח היה מה ראה לשטות זה עינו הטעתו וכו', אשר יבחר הוא הקדוש, טעה ותלה בעצמו, ולא ראה יפה וכו'. והיינו שכבר יצא הקדושה ממנו והיתה שרויה בבניו, להכי נמי כן גבי לוט שאותם ניצוצות הקדושה שתי פרידות שהיה ראוי לצאת ממנו, כבר היו בבנותיו, ואפילו אם לא היה לוט עצמו ניצול והיו נשואות לאיש אחר ג"כ היו יוצאות מהם: ובזה א"ש, שלא הוצרך למלאך להזהיר אלא את לוט ולא את בנותיו, מפני שמה שהזהיר את לוט שלא יביט בהפיכת סדום, הוא מפני שאינו ניצול בזכות עצמו, כמשחז"ל [רש"י בראשית יט, יז] שהניצול בזכות אחרים אינו זוכה לראות בעונש אחרים הרשעים, וכן אמר דהמע"ה [תהילים קיח, ז] ה' לי בעוזרי ואני אראה בשונאי. היינו כשהעזר הוא מאת ה' בשבילי ולא בזכות אחרים אז אזכה לראות בשונאי, אבל בנותיו שבאמת ניצולו בזכות עצמן, דהיינו בזכות שתי פרידות טובות שהיה בתר כן, באמת היו יכולים לראות. ומה שלא הזהירו את אשתו של לוט, מפני שלא היה מקום לטעות, שמעולם לא היה ראוי לצאת ממנה שום קדושה:

פנים יפות בראשית פרק יט פסוק כו

ויש לפרש לשון אל תבט אחריך, מפני שמצינו בכמה מקומות שבניו של אדם נקראו אחריו, והיינו שאמרו לו אל תבט אחריך שלא תראה במה שיצאו ב' פרידות מאחריך והוא מטעם הנ"ל, משא"כ באשתו לא הוצרכו להזהירה, אבל טעות של אשת לוט היתה כיון שראתה שיצא מלוט ב' פרידות, והם היו סבורים שנחרב כל העולם כלו, כמו שפירש"י בפ' ואיש אין בארץ סבורות היו כו', וכיון שלוט אסור בבנותיו ע"כ שיצאו ניצוצות הקדושות ממנה, והיינו דקאמר ותבט אשתו מאחריו, שראתה שיצאו מלוט והיתה סבורה שממילא היא ניצולה: